ભારતીય દંડ સંહિતાની કલમ-૩૭૦ વ્યક્તિની હેરફેરને લગતી કલમ છે અને તે એવું કહે છે કે, જો કોઈ શોષણના ઉદેશસર, કોઈ વ્યક્તિ કે વ્યક્તિઓને (એ) ભરતી કરે, (બી) વહન કરે (લાવવું- લઈ જવું), (સી) આશ્રય આપે, (ડી) ફેરબદલી કરે અથવા (ઈ) મેળવે, અને આ કરવામાં તે જો ધમકીનો ઉપયોગ અથવા બળ વાપરવું અથવા અપનયન કરે અથવા છેતરપિંડી કરે અથવા સત્તાનો દુરુપયોગ કરે અથવા પ્રલોભન દ્વારા સંમતિ મેળવે તો આવી વ્યક્તિ હેરફેરનો ગુનો કરે છે.